ايران يا مصر

ايران يا مصر اغنيه مصريه الفها احمد فؤاد نجم و لحنها و غناها الشيخ امام

250px|left|احمد فؤاد نجم


 كلمات 
ايران يا مصر ، زينا

كان عندهم .. ما عندنا

الدم هو دمنا

و الهم من لون همنا

تمسك ودانك من قفاك

تمسك ودانك من هنا

الخالق الناطق هناك

الناطق الخالق هنا

الارض حبلا بالربيع و بالغنا

والجو مشحون بالقصايد و الغنا

و الشمس فوق الكل تشبه شمسنا

و الثروه ملو الارض والناس و البنا

بس العصابه الامريكانى مربعه

فوق الغلابه و الديابه مضبعه

و الصحفجيه العرصجيه الاربعه

لابسين صاجات

وكل حاكم له غنا

تمسك ودانك من قفاك

تمسك ودانك من هنا

الخالق الناطق هناك

الناطق الخالق هنا

نفس البلاوى

ع الغلابه متلتله

من فقر شوف وهم خوف

نازل بلا

و القهر زاد

و السيف علا رقاب العباد

والمخبرين زى الجراد

ملو الخلا

و الفنانين المومسين و الفنانات

دول شغالين تبع وزير الاعلانات

يحصل جواز يحصل طلاق يحصل ممات

دول مبسوطين و مأبجين طول السنه

تمسك ودانك من قفاك

تمسك ودانك من هنا

اللي حصل فيهم هناك

لازم هيحصل عندنا
 مصادر 

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى